બાળકને સ્ટાર આપીને ખૂબ સરસ રીતે પ્રોત્સાહિત કરી શકાય છે. અઠવાડિયાનો ચાર્ટ બનાવી બાળક સાથે બેસીને એને સમજાવો કે એના વ્યક્તિત્વનાં સકારાત્મક પાસાં કયા કયા છે અને જ્યારે જ્યારે એ સકારાત્મક વર્તણુંક કરશે ત્યારે ત્યારે એને એક લાલ રંગનો સ્ટાર મળશે. સાથે સાથે એ પણ સમજાવો કે એણે એની કઈ વર્તણુંક બદલવાની જરુર છે ને જ્યારે જ્યારે એ વર્તણુંક કરશે ત્યારે ત્યારે એક સ્ટાર ભૂંસી નાખવામાં આવશે. અઠવાડિયાનાં અમૂક સ્ટાર ભેગા થાય તો એક ચોક્કસ પુરસ્કાર મળશે એવું નક્કી કરો. પુરસ્કારમાં શું મળશે તે અગાઉથી નક્કી હોવું જરુરી છે અને તમે આપેલું વચન સમય મર્યાદામાં પાળવું પણ એટલુંજ જરુરી છે.